***………. (sz.) napirend***

Előterjesztve: A Közoktatási, Közművelődési, Sport, Egészségügyi, Szociális és Lakásügyi Bizottság

**E L Ő T E R J E S Z T É S**

**a Képviselő-testület 2021. augusztus 31-i rendkívüli ülésére**

**Tárgy:** Budapest Főváros XI. Kerület Újbuda Önkormányzatával a fogyatékos személyek nappali ellátására megkötött megállapodás módosítása

**Készítette:** ………………………………

Ötvös Zoltán osztályvezető s.k.

Intézményirányítási Osztály

**Egyeztetve:**  ………………………………

Vargáné Luketics Gabriella s.k.

humánszolgáltatási igazgató

2. **Látta:** ……………………………

dr. Szalai Tibor jegyző

……………………………

dr. Silye Tamás jegyzői igazgató



1. *A napirend tárgyalása zárt ülést nem igényel!*
2. **Tisztelt Képviselő-testület!**

A szociális igazgatásról és szociális ellátásokról szóló 1993. évi III. törvény (továbbiakban: Szt.) 86. § (2) bekezdése c) pontja alapján a fogyatékos személyek nappali ellátása kötelező önkormányzati feladat.

A kerületi lakcímmel rendelkező 18 év alatti gyermekek vagy önellátásra nem képes (halmozottan fogyatékos) felnőtt korú fogyatékkal élők nappali ellátását a Budapest Főváros XI. Kerület Újbuda Önkormányzat fenntartásában működő Újbudai Szociális Szolgálat (1119 Budapest, Keveháza u. 6.) telephelyeként működő Kelenföldi Szociális Ház (1119 Budapest, Fejér Lipót utca 59.) intézménye biztosítja.

2017. szeptember 1. napjától 2 fő ellátására kötött megállapodást a Képviselő-testület, majd egy új igénylő ellátási kötelezettsége miatt 2017. szeptember 25. napjától 3 főre bővült az ellátotti létszám. A 2019. évben a szolgáltató adataiban bekövetkezett változások miatt módosult a megállapodás. *(Az OK-1418/2017.* sz. *megállapodás valamint* a megállapodás *módosításai* *az előterjesztés mellékletét képezi.)*

Budapest Főváros XI. Kerület Újbuda Önkormányzatának Alpolgármestere 2021. április 26-án kelt IV-79-34/2021. sz. megkeresésében fordult a II. kerület polgármesteréhez, mely levelében kezdeményezte a hatályos megállapodás módosítását, tekintettel arra, hogy a fogyatékos személyek nappali ellátását 2021. szeptember 1. napjától egy fő második kerületi lakcímmel rendelkező halmozottan fogyatékos, már nem tanköteles korú, 19 éves kerekes székes fiatal is szeretné igénybe venni.

Budapest Főváros XI. Kerület Újbuda Önkormányzatának Képviselő-testülete a személyes gondoskodást nyújtó ellátásokról szóló 16/2014.(V.28.) önkormányzati rendelete értelmében, kerületi lakhellyel nem rendelkező gyermek, vagy felnőtt csak abban az esetben nyerhet felvételt nappali ellátásba, ha a feladatot ellátó önkormányzat a kérelmező lakóhelye szerint illetékes önkormányzattal megállapodással rendelkezik. A kötelező önkormányzati feladat napi szolgáltatási díjának megfizetése a szolgáltatást igénylő önkormányzatot terheli.

A szolgáltatás díja 9 500 Ft/nap/fő, mely összeget csak igénybe vétel esetén kell fizetnie, készenléti díj fizetési kötelezettsége nincs.

Fentiek alapján szükségessé vált a fogyatékos személyek nappali ellátására megkötött megállapodása 4 főre történő bővítése. *A megállapodás módosításának tervezete a határozati javaslat mellékletét képezi.*

Annak érdekében, hogy az intézmény szolgáltatásait igénybe vevő II. kerületi lakosok nappali ellátása jogszerűen történjen – hivatkozva a Szt. 90. § (4) bekezdésére – szükséges a megállapodás módosítása.

A létszám bővülése nem igényel további önkormányzati forrást, az ellátandó feladat biztosításának pénzügyi fedezete a 2021. évi költségvetésben biztosított.

Az Szt. 122. §-a szerint: *A helyi önkormányzat képviselő-testülete az ellátási szerződés megkötését, a szerződés módosítását, illetve megszüntetését nem ruházhatja át.*

A fentiek alapján kérem a Tisztelt Képviselő-testületet, hogy szíveskedjenek megtárgyalni és elfogadni a Budapest Főváros XI. Kerület Újbuda Önkormányzatával, az Újbuda Szociális Szolgálat intézményben nyújtott megállapodás módosítására tett javaslatot.

HATÁROZATI JAVASLAT

A Képviselő-testület úgy dönt, hogy a Budapest Főváros XI. Kerület Újbuda Önkormányzatával, az Újbudai Szociális Szolgálat (1119 Budapest, Keveháza u. 6.) intézményében nyújtott fogyatékos személyek nappali ellátásának biztosítására megkötött OK-1418/2017. számú, többször módosított megállapodást 2021. szeptember 1. napjától - a határozat melléklete szerinti tartalommal - egyező akaratnyilvánítással módosítja, ezzel az ellátottak számát 4 főre megemelve, és egyben felhatalmazza a Polgármestert a Megállapodás-módosítás aláírására.

**Felelős:** Polgármester

**Határidő:** 2021. október 31.

*A döntés meghozatalához egyszerű többségű szavazati arány szükséges.*

Budapest, 2021. augusztus 22.

Kovács Márton s.k.

alpolgármester

*határozati javaslat melléklete*

**Megállapodás módosítása (tervezet)**

**4. számú módosítás**

mely létrejött egyrészről

Budapest Főváros II. Kerületi Önkormányzat (székhelye: 1024 Budapest, Mechwart liget 1., adószáma: 15735650-2-41, bankszámlaszáma: 12001008-00201761-00100004, KSH statisztikai számjele: 15735650-8411-321-01) képviseli: Őrsi Gergely polgármester, a továbbiakban: **Megbízó**

másrészről:

Budapest Főváros XI. Kerület Újbuda Önkormányzata (székhely: 1113 Budapest, Bocskai út 39-41., adószám: 15735746-2-43, bankszámlaszám: 11784009-15511001, KSH statisztikai számjel: 15735746-8411-321-01) képviseli: dr. László Imre polgármester (továbbiakban, mint **Megbízott**),

továbbá

Újbudai Szociális Szolgálat (székhely: 1119 Budapest, Keveháza u. 6., adószám: 16918456-2-43, bankszámlaszám: 11784009-16918456, KSH statisztikai számjel: 16918456-8810-322-01) képviseli: Mátics Katalin (továbbiakban, mint **USZOSZ**)

a továbbiakban együtt, mint **Szerződő felek** között az alulírott helyen és időben az alábbi feltételekkel jött létre:

Szerződő Felek rögzítik, hogy a közöttük létrejött 2017. június 30. napján kelt, 2017. szeptember 25., 2018. december 10., valamint 2019. augusztus 14. napján módosított OK-1418/2017 (Megbízó), IV-253-42/2017 (Megbízott) és 862/B/2017 (Intézményi) nyilvántartási számú Megállapodást egyező akaratnyilvánítással az alábbiak szerint módosítják.

1.) A megállapodás bevezető része az alábbiak szerint módosul:

Budapest Főváros II. Kerületi Önkormányzat (székhelye: 1024 Budapest, Mechwart liget 1., adószáma: 15735650-2-41, bankszámlaszám: 12001008-00201761-00100004, KSH statisztikai számjel: 15735650-8411-321-01) képviseli: ***Őrsi Gergely polgármester,*** a továbbiakban: **Megbízó**

másrészről:

Budapest Főváros XI. Kerület Újbuda Önkormányzata (székhely: 1113 Budapest, Bocskai út 39-41., adószám: 15735746-2-43, bankszámlaszám: 11784009-15511001, KSH statisztikai számjel: 15735746-8411-321-01) képviseli: ***dr. László Imre polgármester*** (továbbiakban, mint **Megbízott**),

továbbá

Újbudai Szociális Szolgálat (székhely: 1119 Budapest, Keveháza u. 6., adószám: 16918456-2-43, bankszámlaszám: 11784009-16918456, KSH statisztikai számjel: 16918456-8810-322-01) képviseli: ***Mátics Katalin*** (továbbiakban, mint **USZOSZ**) a továbbiakban együtt, mint **Szerződő felek** között az alulírott helyen és időben az alábbi feltételekkel jött létre:

2.) Szerződő Felek jelen módosítást Budapest Főváros II. Kerületi Önkormányzat Képviselő-testülete……./2021.(VIII.26.) számú határozata alapján kötik meg, mely határozat jelen módosítás mellékletét képezi.

3.) Szerződő felek rögzítik, hogy a hivatkozott Megállapodás IV.1. pontja, az alábbiak szerint módosul:

*Megbízott 4 fő Budapest, II. kerületi bejelentett lakcímmel rendelkező, s e címen életvitelszerűen élő részére fogyatékosok nappali ellátását biztosítja az USZOSZ-on keresztül. Ennek keretében vállalja az ellátást igénybe vevő ellátását, gondozását, valamint napi háromszori (egyszeri meleg) étkeztetését.*


4.) Jelen módosítás 2021. szeptember 1. napján lép hatályba.


5.) A megállapodás jelen módosítással nem érintett részei változatlan tartalommal hatályosak.

6.) Jelen módosítást a Szerződő Felek kölcsönös átolvasás és értelmezés után, mint akaratukkal mindenben megegyezőt jóváhagyólag aláírták.

Budapest, 2021. ……………. (hó) …. (nap)

|  |  |  |
| --- | --- | --- |
| Megbízott képviseletében: | | Megbízó képviseletében: |
| …………………………….. | | …………………………….. |
| **dr. László Imre** | | **Őrsi Gergely** |
| polgármester  Budapest Főváros XI. Kerület  Újbuda Önkormányzata | | polgármester  Budapest Főváros  II. Kerületi Önkormányzat |
| Ellenjegyezte: | |  |
| **…………………………………**  **Vargáné dr. Kremzner Zsuzsanna**  jegyző  Budapest Főváros XI. Kerület  Újbudai Polgármesteri Hivatal | |  |
| **……………………………**  **dr. Lantos Ottó** | |  |
| igazgató  Budapest Főváros XI. Kerület  Újbudai Polgármesteri Hivatal | |  |
| Az USZOSZ képviseletében: | |  |
| …………………………… | |  |
| **Mátics Katalin** | |  |
| intézményvezető | | *előterjesztés mellékletei* |
|  | **C:\Users\nemetha\AppData\Local\Microsoft\Windows\INetCache\Content.Outlook\P0LIFIMQ\210809172937_0001.jpg** | |

******

**

**

